Komunikazzjoni mill-Kummissjoni lill-Kunsill u lill-Parlament Ewropew - Il-kontijiet bankarji barra l-baġit eks-Economat tal-Kummissjoni /* KUMM/2008/0692 finali */





[pic] | KUMMISSJONI TAL-KOMUNITAJIET EWROPEJ | Brussel 12.11.2008 KUMM(2008) 692 finali KOMUNIKAZZJONI MILL-KUMMISSJONI LILL-KUNSILL U LILL-PARLAMENT EWROPEW Il-kontijiet bankarji barra l-baġit eks-Economat tal-Kummissjoni KOMUNIKAZZJONI MILL-KUMMISSJONI LILL-KUNSILL U LILL-PARLAMENT EWROPEW Il-kontijiet bankarji barra l-baġit eks-Economat tal-Kummissjoni 1. INTRODUZZJONI Sas-sena 2000, il-kontijiet tal-ħanut tal-persunal (minn hawn ’il quddiem imsejjaħ “Economat”) kienu ġestiti barra l-baġit u l-kontijiet inżammu f’bank privat. L-operat tal-Economat kien ikkontrollat mis-CPRE "Commission Paritaire - Restaurants et Economats" (Kummissjoni Konġunta - Ristoranti u Economats). Il-linji baġitarji u s-sistemi ta’ kontabilità baġitarja ordinarji ta’ dawk is-snin tqiesu li ma kinux jgħoddu għall-ġestjoni finanzjarja ta' struttura li tiġġenera dħul b’operazzjonijiet regolari ta’ ordinijiet, kunsinji, ħlasijiet u rkupru. Fuq numru ta’ snin, l-Economat ħalliet bilanċ operattiv favorevoli, li nġema’ fil-kontijiet tal-bank, anke għaliex, speċjalment fil-bidu meta l-operazzjoni kienet ġestita mill-amministrazzjoni, ma kellhom jitħallsu l-ebda kera jew servizzi u xi persunal u appoġġ amministrattiv ġew allokati fuq din l-attività mingħajr ħlas. Fl-2002, il-Kummissjoni ddeċidiet li tibdel l-istruttura operattiva, u b'riżultat ta’ sejħa għall-offerti, l-Economat ingħadda f’idejn id-Delhaize bi ħlas. Meta d-Delhaize bdiet l-operat tagħha, l-istokk tal-Economat inbiegħ lil Delhaize u d-dħul iġġenerat intefa' wkoll fl-istess kontijiet tal-bank. Minn dak iż-żmien, iċ-ċifri fil-kontijiet tal-bank komplew jiġġeneraw l-imgħax u l-ammont totali disponibbli llum huwa dak ta' €2.7 miljuni. 2. L-EFFETTI TAL-MIżURI MEħUDA FIL-KUNTEST TAL-KRIżI TAL-ESTAT Fil-perjodu ta’ wara l-kriżi tal-ESTAT, fis-Sajf tal-2005 l-Kontabilist tal-Kummissjoni ħa l-inizjattiva li jagħmel inventarju tal-kontijiet bankarji kollha li ma kinux infetħu mill-Kontabilist u li kienu jiġbru fihom fondi Komunitarji, bl-għan li jtemm din l-anomalija. F’dan l-isfond, il-Kontabilist iddeċieda li jew il-flus jiġu trasferiti għall-baġit jekk l-eżistenza tal-kont ma kien għad fadlilha l-ebda ġustifikazzjoni, jew il-kont ikun integrat fil-perimetru kontabbli tal-Kummissjoni fil-każ li l-eżistenza tiegħu kienet neċessarja. Fir-rigward tal-eks kontijiet tal-Economat (kont ta' tifdil u kont ta' verifika) is-sitwazzjoni kienet ċara: l-eżistenza tagħhom ma kinitx għadha ġustifikata u għalhekk kellhom jingħalqu filwaqt li ċ-ċifri jiġu trasferiti għall-baġit Komunitarji. Il-kontijiet jinsabu fil-FORTIS u fihom hemm l-ammonti li ġejjin (fit-30 ta’Ġunju, 2008): - FORTIS 210-0339286-32 27,532 € - FORTIS 047-0610357-16 2,705,824 € total li jammonta għal 2,733,356 €. Dawn il-kontijiet huma ġestiti b’mod konġunt mill-OIB u d-DĠ BUDG u l-awtorità tal-firma fuq dawn il-kontijiet hija f’idejn għadd ta’ uffiċjali mid-DĠ BUDG. 3. PRINċIPJI ġENERALI GħALL-UżU TAL-FONDI Billi s-sors tal-ammonti fil-kontijiet, jiġifieri bilanċ operattiv favorevoli l-aktar b’riżultat ta’ attività li tinvolvi nefqa mill-persunal u l-familji tagħhom, id-DĠ ADMIN intalab jidentifika għadd ta’ proġetti li jissodisfaw il-kundizzjonijiet li ġejjin: - il-prinċipju tal-proġetti jkun konformi mal-kummentarju baġitarju ta' linji baġitarji eżistenti; - il-proġetti jkunu ta’ natura soċjali u ta’ benefiċċju għall-persunal, direttament jew indirettament; - il-proġetti jkunu jirrikjedu investiment ta’ darba u ma jkunu jitolbu l-ebda nefqa ta’ segwitu fis-snin ta’ wara, la ta’ riżorsi tal-baġit u lanqas ta' riżorsi umani. 4. IL-PROġETTI SPEċIFIċI PROPOSTI: IL-PROċESS TAD-DEċIżJONI F’Settembru 2006, id-DĠ ADMIN ħejja l-ewwel lista ta’ proġetti, u fis-6 ta’ Novembru 2006, talab l-opinjoni tal-COPAS. Il-COPAS iddiskuta din ir-rikjesta u l-lista proposta ta’ proġetti u fit-2 ta’ Mejju 2007 ressaq l-opinjoni tiegħu lid-DĠ ADMIN. Il-COPAS mhux biss ta opinjoni pożittiva jew negattiva fuq kull wieħed mill-proġetti, iżda ssuġġerixxa wkoll li jiġu investigati xi proġetti oħra. Fil-15 ta’ Mejju 2007, il-Viċi-President tal-Parlament Ewropew, l-MEP Onesta, ippreżenta lid-DĠ ADMIN proġett ta’ rinnovament sħiħ taċ-ċentru tal-fitness tal-PE u spjega l-approċċ kuntrattwali, li kien jikkonsisti fl-għoti tal-ġestjoni taċ-ċentru lil parti terza, magħżula permezz ta’ proċedura ta’ akkwist pubbliku, bi skambju għal dritt b’mekkaniżmu ta’ qsim ta' profitti, filwaqt li l-qligħ jinqasam bejn l-istituzzjonijiet parteċipanti. Fi prinċipju d-DĠ ADMIN esprima l-interess tiegħu, sakemm tasallu informazzjoni ulterjuri u fis-6 ta’ Ġunju 2007 bagħat lista ta’ mistoqsijiet lis-Sur Onesta. Fl-24 ta’ Settembru 2007, id-DĠ ADMIN irċieva informazzjoni ulterjuri mingħand l-amministrazzjoni tal-PE, tweġiba parzjali għall-mistoqsijiet u talba biex jiċċara l-pożizzjoni tiegħu dwar parteċipazzjoni potenzjali. Elementi ulterjuri nkisbu wara s-sejħa għall-offerti li saret b’suċċess u li tissemma fil-taqsima 5 aktar ’l isfel. F’Ġunju 2008, id-DĠ ADMIN stabbilixxa lista aħħarija ta’ erba’ proġetti, wieħed mill-lista oriġinali tiegħu, li rċeviet opinjoni pożittiva mill-COPAS, tnejn issuġġeriti mill-COPAS innifsu u l-proġett mal-PE. Il-proġett mal-PE tressaq quddiem il-COPAS fis-6 ta’ Ġunju, 2008 u quddiem is-CLP fl-24 ta’ Ġunju. 5. IL-PROġETTI: X’JINKLUDU U KEMM JISWEW? L-erba’ proġetti u l-ammonti tal-allokazzjoni maħsuba għalihom jinsabu fil-tabella ta’ hawn taħt. Deskrizzjoni qasira u l-istma tal-ammonti involuti jinsabu fl-Anness 1. Il-lista tal-proġetti li ma ntlaqgħux, b’dikjrazzjoni qasira tar-raġunijiet tar-rifjut, tinsab fl-Anness 2. Deskrizzjoni qasira tal-proġett | Stima tal-ammont | Appoġġ favur l-integrazzjoni ta’ tfal b’diżabilità fil-faċilitajiet ta’ kura matul il-jum | 100,000 | Titjib fil-faċilitajiet ta’ Overijse | 500,000 | Infrastruttura tal-benesseri fuq ix-xogħol | 600,000 | Kontribuzzjoni għaċ-Ċentru ta’ Fitness tal-PE | 1,500,000 | Total | 2,700,000 | L-erba’ proġetti jaqgħu fil-qasam tan-nefqa soċjali għall-persunal. Fir-rigward taċ-ċentru ta’ fitness, mhux biss hija s-saħħa fiżika komponent essenzjali tal-benesseri tal-persunal, iżda l-mekkaniżmu ta’ qsim ta’ dħul, kif spjegat fil-qosor fl-Anness 1, se jiġġenera dħul għal-linja baġitarja tal-azzjonijiet soċjali fuq bażi annwali u b’hekk iżżid ir-riżorsi disponibbli għal din l-attività. Il-proġett mal-PE jirrapreżenta xi riskji, b’rabta mal-vijabbiltà kummerċjali tal-proġett u l-ipoteżi tal-każ kummerċjali. Għalkemm dawn huma riskji li, fil-biċċa l-kbira tagħhom, irid jbatihom il-kuntrattur, il-mekkaniżmu ta’ qsim ta’ dħul se jħalli riżultati biss fi proporzjon mas-suċċess kummerċjali. Għalissa, l-assigurazzjoni f’dan ir-rigward tikkonsisti fil-fatt li attur importanti f’dan il-qasam, magħżul wara proċedura ta’ sejħa għall-offerti, qabel li jiffirma kuntratt mal-PE. Il-Kummissjoni ma jista’ jkollha responsabbiltà diretta fl-ebda żmien, la matul il-fażi tal-bini u t-tgħammir, lanqas matul l-operat fattwali. Fil-fatt, il-Kummissjoni u l-Parlament Ewropew se jiffirmaw ftehim amministrattiv li jistabbilixxi d-drittijiet kollha tal-Kummissjoni (kundizzjonijiet ta’ aċċess għall-persunal identiċi għall-kundizzjonijiet tal-persunal tal-PE u l-iskema ta’ qsim ta’ profitti) u l-obbligi (trasferiment ta’ fondi). 6. L-IFFINALIZZAR TAL-OPERAZZJONI TAL-GħELUQ TAL-KONTIJIET TAL-BANK L-approvazzjoni tal-approċċ u tal-erba’ proġetti tiddetermina l-użu tal-approprjazzjonijiet, li jikkostitwixxu dħul assenjat għall-Artikolu 18 §1 (e) tar-Regolament Finanzjarju. 7. KONKLUżJONI Il-Kummissjoni: - tapprova l-użu tal-profitti miġmugħa tal-eks-Economat għal proġetti relatati ma' azzjonijiet soċjali favur il-persunal; - tapprova l-erba’ proġetti elenkati aktar ’il fuq; - tapprova l-istima tal-ammonti li għandhom jiġu allokati għal kull wieħed mill-erba’ proġetti, filwaqt li tħalli l-mekkaniżmi dettaljati tal-implimentazzjoni u l-aġġustamenti finali f’idejn l-uffiċjal awtorizzanti kompetenti; - tagħti struzzjonijiet lil DĠ ADMIN, f’kollaborazzjoni mas-Servizzi Legali, biex jinnegozja ftehim amministrattiv mal-Parlament Ewropew dwar il-parteċipazzjoni tal-Kummissjoni fil-proġett ta’ Ċentru ta’ Fitness tal-PE. ANNESS 1 Il-kontijiet bankarji barra l-baġit eks-Economat tal-Kummissjoni Il-proġetti 8. APPOġġ FAVUR L-INTEGRAZZJONI TA’ TFAL B’DIżABILITÀ FIL-FAċILITAJIET TA’ KURA MATUL IL-JUM 8.1. Deskrizzjoni Il-faċilitajiet ta’ kura matul il-jum jilqgħu tfal bi ħtiġiet partikolari fuq bażi regolari. Taħt ħtiġiet partikolari, qed issir referenza għal suriet differenti ta’ diżabilità: diffikultajiet ta’ mġiba kif ukoll suriet differenti ta’ diżabiltajiet mentali u fiżiċi. Madankollu, id-deċiżjoni jekk tfal b'diżabilità jiġux aċċettati jew le se tiddependi minn diversi fatturi u kull sitwazzjoni se tiġi vvalutata fuq bażi ta' każ b'każ flimkien mal-pedjatriku, il-psikoloġi edukattivi, l-amministrazzjoni tal-faċililtajiet taċ-ċentru ta' kura matul il-jum u l-ġenituri. Id-deċiżjoni aħħarija se tittieħed fuq bażi ta’ każ b’każ u se tqis il-ħtiġiet tat-tfal infushom, il-ħtiġiet tal-grupp ta’ tfal diġà preżenti fil-faċilitajiet ta’ kura matul il-jum, ir-riżorsi interni u l-infrastruttura u s-sħubija essenzjali ma’ timijiet speċjalizzati esterni. Fil-każ ta’ deċiżjoni pożittiva, is-sitwazzjoni tiġi evalwata regolarment filwaqt li t-tfal jistgħu jiġu orjentati lejn struttura aktar xierqa jekk il-partijiet involuti kollha jqisu li l-faċilità ta’ kura matul il-jum m’għadhiex f’pożizzjoni li tagħti kura xierqa għall-ħtiġiet tat-tfal. Sabiex it-tfal b’diżabilità jintlaqgħu tajjeb huma meħtieġa kemm it-taħriġ xieraq tat-timijiet edukattivi kif ukoll materjal adattat. 8.2. Stima tal-ammont u l-kalendarju indikattiv Partita | Nefqa (€) | Tagħmir u ġugarelli | 20,000 | Taħriġ speċjali għall-195 membru tal-persunal u materjal relatat (kotba, vidjows, eċċ.) | 80,000 | Total | 100,000 | Billi jeżistu kuntratti qafas, l-ordni għall-partiti tat-tagħmir u t-taħriġ tista’ ssir fl-2008. 8.3. Linja tal-baġit Dħul: 590 Nefqa: Partita 26.01.50.04 - Kooperazzjoni interistituzzjonali fl-isfera soċjali Dipartiment awtorizzanti: DĠ ADMIN 9. TITJIB FIL-FAċILITAJIET TAL-ISPORTS U TA’ ħIN LIBERU F’OVERIJSE 9.1. Deskrizzjoni Il-persunal tal-istituzzjonijiet Ewropej u l-familji tagħhom huma ħerqana li jużaw aħjar iċ-Ċentru Interistituzzjonali tal-Attivitajiet Sportivi fil-Beraħ (Interinstitutional Outdoor Sports Centre) f’Overijse. Il-Kumitat tal-Persunal enfasizza mill-ġdid dan il-fatt matul l-'Etats Généraux' għall-Politika Soċjali li sar f’Ġunju 2008. Qed issir il-proposta biex il-grawnd tal-isport u tal-futbol eżistenti jinbidel ma’ grawnd sintetiku ta’ ġenerazzjoni ġdida li jakkomoda diversi dixxiplini sportivi u li s-sit jiġi mgħammar b’tali mod li jkun jista’ jintuża fi kwalunkwe temp, f’kull żmien u fl-istaġuni kollha, u b’hekk jiġi stimulat l-użu tal-faċililtajiet ta’ ġewwa u ta’ barra taċ-Ċentru mill-familji tal-persunal kif ukoll minn gruppi ta’ kollegi, għaqdiet tal-ħin liberu u pensjonanti. Fl-aħħar nett, se tingħata attenzjoni speċjali għall-aċċess u l-provediment ta’ postijiet bil-qiegħda, kif ukoll għal stallazzjonijiet sanitarji adegwati għal persuni b’diżabilità. 9.2. Stima tal-ammont u l-kalendarju indikattiv Is-servizzi tekniċi tal-OIB stmaw li n-nefqa se tkun ta’ 500,000 €. Minkejja ż-żmien meħtieġ biex jinkisbu l-permessi u l-awtorizzazzjoni lokali, l-ammonti jkunu jistgħu jintużaw biss bejn l-2009 u l-2010. 9.3. Linja tal-baġit Dħul: 590 Nefqa: Partita 26.01.22.03 - Nefqa relatata ma’ bini fi Brussell Dipartiment awtorizzanti: OIB 10. INFRASTRUTTURA TAL-BENESSERI FUQ IX-XOGħOL 10.1. Deskrizzjoni Il-persunal tal-Kummissjoni, u speċjalment l-Għaqdiet tal-Ħin Liberu, jixtiequ li jkunu jistgħu jużaw żewġ kmamar multi-purpose fil-pjan sotterran tal-bini VM2, li jinkludi fih il-Foyer. Preċedentement dan l-ispazju kien jintuża l-aktar għall-arkivji u jeħtieġ rinnovament estensiv. Ikun possibbli li tinħoloq kamra kbira ta’ 290 m² li tkun tintuża l-aktar għal attivitajiet tal-kardjo, li jeħtieġu ħafna spazju, u kamra iżgħar ta’ 100 m² għal attivitajiet ta’ gruppi iżgħar. Ikun hemm ukoll doxxi u kabini tat-tbiddil. Bħalissa, ħafna mill-Għaqdiet ta' Ħin Liberu jkollhom jikru post fis-settur privat jew fil-komuni. Id-disponibbiltà ta’ kmamar multi-purpose tħalli wkoll effett pożittiv fuq l-użu tal-Foyer, u tkun konformi mal-politika tal-Kummissjoni dwar il-benesseri fuq il-post tax-xogħol. 10.2. Stima tal-ammont u l-kalendarju indikattiv Is-servizzi tekniċi tal-OIB stmaw li n-nefqa se tkun ta’ 600,000 €. 10.3. Linja tal-baġit Dħul: 590 Nefqa: Partita 26.01.22.03 - Nefqa relatata ma’ bini fi Brussell Dipartiment awtorizzanti: OIB 11. KONTRIBUZZJONI GħAċ-ĊENTRU TA’ FITNESS TAL-PE 11.1. Deskrizzjoni L-għan tal-proġett globali huwa li jsir rinnovament u ssir l-estensjoni tal-ispazju "gym and fitness" (1375 m²) tal-Parlament Ewropew billi jinżied spazju "aquatic and relax" (925 m²) miegħu, jitgħammar u jiġi amministrat minn kuntrattur estern bi skambju għal: - ħlas ta’ tariffa fissa (stabbilita għal 300,000 € fis-sejħa għall-offerti); - sehem mill-profitti mhux ippjanati (minn 10% tal-profitti bejn 100.000 and 200.000 € sa 50% fuq profitti ogħla minn 500,000 €); - kundizzjonijiet ugwali ta’ aċċess u reġistrazzjoni għall-persunal tal-Kummissjoni għal dawk tal-persunal tal-PE. Permezz tat-trasferiment ta’ parti mill-fondi eks-Economat għall-baġit operattiv tal-PE, il-Kummissjoni tagħti sehemha fl-ispejjeż tal-bini u t-tagħmir. B’riżultat ta’ din il-parteċipazzjoni, sehem pro rata mid-dħul iġġenerat jiddaħħal fil-baġit amministrattiv tal-Kummissjoni bħala dħul assenjat fil-linja baġitarja tal-“attivitajiet soċjali” u jikkontribwixxi għal nefqa ulterjuri għal għanijiet soċjali. 11.2. Stima tal-ammont u l-kalendarju indikattiv L-ammont jiġi deċiż b’deċiżjoni politika fuq il-livell ta’ parteċipazzjoni. L-ammont propost ta’ 1 500 000 € jikkorrispondi għal madwar 30% tal-istima tan-nefqa tal-proġett, kif approvata mill-Bureau tal-PE. Il-kuntrattur tal-ġestjoni taċ-Ċentru ntgħażel minn sejħa għall-offerti u s-sejħa għall-offerti għal-ħidma ta' rinnovament tnediet bil-għan li x-xogħol jitlesta qabel tmiem l-2009. Madankollu, l-ammont innifsu, diġà jista’ jiġi trasferit lill-PE mill-2008, skont id-data meta se jiġi ffirmat l-arranġament amministrattiv. 11.3. Linja tal-baġit Dħul: 590 Nefqa: - Għall-kontribuzzjoni lill-PE: Partita 26.01.50.04 - Kooperazzjoni interistituzzjonali fl-isfera soċjali - Għad-dħul assenjat annwali: Partita 26.01.50.04 - Kooperazzjoni interistituzzjonali fl-isfera soċjali Dipartiment awtorizzanti: DĠ ADMIN ANNESS 2 Il-kontijiet bankarji barra l-baġit eks-Economat tal-Kummissjoni Il-proġetti li ma ntlaqgħux: 12. ĊENTRU TA' FITNESS GħALL-KUMMISSJONI L-ammonti diponibbli mhumiex biżżejjed biex l-ispazju eżistenti jiġi ttrasformat u mgħammar b’tali mod li jsir Ċentru ta’ Fitness kummerċjalment vjabbli. Billi dan jgħodd għall-ammont totali, jgħodd ukoll għal parti minnu, billi riedu jintgħazlu wkoll proġetti oħra. 13. IR-RINNOVAMENT TAL-KAFETTERIJI U R-RISTORANTI Ir-rappreżentanti tal-persunal argumentaw li din in-nefqa kellha ssir mir-riżorsi baġitarji normali tal-OIB u l-argument tagħhom ġie aċċettat. 14. L-ISTALLAZZJONI TA’ DOXXI GħAL MIN JUżA R-ROTI Ir-rappreżentanti tal-persunal argumentaw li din in-nefqa kellha ssir mir-riżorsi baġitarji normali tal-OIB u l-argument tagħhom ġie aċċettat. 15. IL-FTUħ TA’ AġENZIJI LOKALI TAL-IMPJIEGI FIL-BINI EWLIENI TAL-KUMMISSJONI Il-LEA (Aġenziji Lokali tal-Impjiegi) jipprovdu vawċers għal servizzi ( Titres-services / Dienstencheques), li permezz tagħhom ikunu jistgħu jinxtraw servizzi domestiċi, minflok ma jinxtraw mis-suq illegali jew mhux uffiċjali. Tali aġenzija teħtieġ spazju, faċilitajiet u persunal u b’hekk ikun jeħtieġ infiq ta’ segwitu, li jmur kontra waħda mill-kriterji, jiġifieri investiment uniku mingħajr spejjeż ulterjuri. 16. IX-XIRI TAL-ISPTAR ETTERBEEK Li kienu jinxtara, l-isptar jiġi ttrasformat f'ċentru multi-purpose, li jkun jiġbor fih dar għall-anzjani u għal persuni b’diżabilità, nursery, ċentru tal-kura matul il-jum u jkun post fejn jiltaqgħu l-gruppi ta’ ħin liberu. Ovvjament, il-ġestjoni ta’ tali ċentru tkun teħtieġ nefqa annwali konsiderevoli, li tmur kontra waħda mill-kriterji, jiġifieri investiment uniku mingħajr spejjeż ulterjuri. 17. Iż-żAMMA TA’ POSTIJIET GħAL DIPENDENTI ADULTI B’DIżABILITÀ Permezz ta’ kontribuzzjoni fis-sura ta’ għotja lil istituti individwali jew lill-aġenziji responsabbli fi Brussell u fit-tliet komunitajiet (Fjamminga, Franċiża u Ġermaniża), il-persunal attiv jew irtirat tal-UE jingħataw forma ta’ prijorità għad-dipendenti adulti b’diżabilità tagħhom. Għalkemm inizjalment dan kien proġett jipprometti, fl-aħħar mill-aħħar din l-isema ma setgħetx titwettaq minħabba r-riluttanza tal-awtoritajiet Belġjani kkonċernati milli jaċċettaw il-proposta tal-Kummissjoni.